Aidas Giniotis

Aidas Giniotis (g. 1964 m. lapkričio 17 d. Šiauliuose) – Lietuvos režisierius, aktorius, dramaturgas, kompozitorius, dainų kūrėjas ir atlikėjas, teatro pedagogas, profesorius.

 Biografija 
Motina pedagogė Juozapa Giniotienė, tėvas choreografas, pedagogas Vytautas Giniotis, brolis pedagogas Juvitas Giniotis. 1986 m. Lietuvos valstybinėje konservatorijoje (dabar Lietuvos muzikos ir teatro akademija) baigė aktorinio meistriškumo studijas (kurso vadovė Irena Vaišytė), 2005 m. – režisūros magistro studijas (vadovas – Jonas Vaitkus).

1986–1989 m. Lietuvos valstybinės konservatorijos, nuo 2003 m. Lietuvos muzikos ir teatro akademijos (LMTA) dėstytojas, nuo 2009 m. LMTA Teatro ir kino fakulteto Vaidybos ir režisūros katedros vedėjas, nuo 2014 m. – LMTA profesorius.

 Kūryba 
Studijuodamas konservatorijoje su draugais sukūrė akustinės muzikos grupę „Užsitęsusios vaikystės ruduo“, kurioje dainavo ir grojo įvairiais akustiniais instrumentais. 1987–1988 m. Vilniaus sporto rūmuose ir Kauno sporto halėje organizavo ir režisavo renginius „Dainuoja aktoriai“. Vaidino Marijampolės dramos teatre. 1989 m. režisierius Romualdas Vikšraitis ir aktoriai Ilona Balsytė, Sigutis Jačėnas ir Aidas Giniotis įkūrė Keistuolių teatrą.

Vaidino arba režisavo daugiau kaip 40 spektaklių, dalyvavo kuriant 6 televizijos filmus.

Drauge su savo ir prof. Vlado Bagdono mokiniais įkūrė teatro laboratoriją „Atviras ratas“. Čia sukūrė spektaklių. Spektakliams būdinga improvizacija, žaismė, ieškoma naujoviškų bendravimo su žiūrovais formų.

 Pastatymai 
 Smaragdo miesto burtininkas, pagal L. F. Baum'ą, 1992 m. Keistuolių teatras
 Jonas kareivis, 1993 m. Keistuolių teatras
 Migelis de Servantesas Savedra. Liūdnojo vaizdo riteris, 1997 m. Keistuolių teatras
 Karlas Gocis. Karalius Elnias, 2000 m. Keistuolių teatras
 Bendžaminas Britenas. Žaiskime operą!, 2000 m., Lietuvos nacionalinis operos ir baleto teatras
 Taisyklė nr. 1, arba Sapnuoti Vilnių draudžiama, pagal V. Ludvigą ir B. Heimaną, 2001 m. Keistuolių teatras
 Ožys, 2001 m., Klaipėdos dramos teatras
 Marius ir Miglė, su T. Arensu, pagal V. Ludvigą ir B. Heimaną, 2002 m. Keistuolių teatras
 „Paskutiniai Brėmeno muzikantai“ , 2002 m. , Keistuolių teatras
 „Juokdario mirtis arba kas nužudė Šekspyrą“ , 2003 m., Keistuolių teatras
 Juzė Dykaduonis, 2004 m., Vilniaus Jaunimo teatras
 Džonas Kanderis. Kabaretas, 2004 m., Kauno muzikinis teatras
 Kęstutis Antanėlis, libretas: Sigitas Geda. Meilė ir mirtis Veronoje, 2005 m. Keistuolių teatras
 „Atviras ratas“2004 m., Teatras „Atviras ratas“
 „Senelės pasaka“, 2006 m., Teatro laboratorija „Atviras ratas“
 Karlas Gocis „Princesė Turandot“, 2006 m., Šiaulių dramos teatras
 Kolas Porteris. „Bučiuok mane, Keit“, 2007 m., Kauno muzikinis teatras
 „Sparnuotasis Matas“, pagal K. Binkį, 2007 m., Teatro laboratorija „Atviras ratas“
 Martinas McDonaghas „Luošys iš Ainišmano salos“, 2007 m., Keistuolių teatras
 Andrew Lloyd Webber, Tim Rice. „Juozapas ir jo svajonių apsiaustas“, 2008 m. Keistuolių teatras
 „Mašininkai“, 2008 m., Keistuolių teatras
 „Pabėgimas į Akropolį“, 2009 m., Teatro laboratorija „Atviras ratas“
 „Geltonų plytų kelias“, 2009 m., Keistuolių teatras
 „Sudie, idiotai!“, 2010 m., Teatro laboratorija „Atviras ratas“
 „Vasarotojai“, 2011 m., Keistuolių teatras
 „Lietaus žemė“, 2011 m., Teatro laboratorija „Atviras ratas“
 „Mykolas Žvejas“, 2011 m., Keistuolių teatras
 „Grybų karas ir taika“, 2012 m., Keistuolių teatras
 „Meilė trims apelsinams“, pagal Karlą Gocį, 2013 m.
 „Apie meilę, karą ir kiškio kopūstus“, 2013 m., Teatro laboratorija „Atviras ratas“
 „Apie žmogų, nužudžiusį gulbę“, 2014 m., Teatro laboratorija „Atviras ratas“
 „Varnas“, pagal Karlą Gocį, 2015 m., Keistuolių teatras
 „Pyp pyp“, 2015 m., Keistuolių teatras
 „Vardan tos“ pagal Petro Vaičiūno pjesę PATRIOTAI, Dviejų dalių satyrinis farsas, 2016 m. Šiaulių dramos teatras
 „Edis Agregatas, arba Nemirštančio optimisto gyvenimas ir mirtis“, roko fantasmagorija, 2016 m., Keistuolių teatras
 „Bambeklis Bajoras“, 2017 m., Keistuolių teatras
„Riešutų duona“, pagal Sauliaus Šaltenio apysaką, 2018 m.,  Keistuolių teatras
„Revizorius“, 2019 m., Šiaulių dramos teatras

 Įvertinimas 
 2005 m. Auksinis scenos kryžius
 2006 m. Auksinis scenos kryžius
 2008 m. Auksinis scenos kryžius
 2010 m. Lietuvos vyriausybės kultūros ir meno premija
 2016 m. Ordinas „Už nuopelnus Lietuvai“ Riterio kryžius

 LMTA studentai 
 Dalius Skamarakas
 Aldona Vilutytė
 Ieva Stundžytė
 Justas Tertelis
 Judita Urnikytė
 Giedrius Kiela
 Gelminė Glemžaitė
 Danas Kamarauskas
 Jurgis Marčėnas
 Gabrielius Zapalskis
 Džiugas Širvys

 Šaltiniai 

 Nuorodos 
 Dainos 

Kategorija:Lietuvos aktoriai
Kategorija:Lietuvos teatro režisieriai
Kategorija:Lietuvos teatro pedagogai
Kategorija:Lietuvos kompozitoriai
Kategorija:Lietuvos dainų autoriai